text: Nu må der malkes igennem
  01 april 2015 kl. 05.47
  Fra i dag må landmænd for første gang i 31 år malke køer alt det de vil uden at tænke på kvoter.
  
  Mælkekvoterne blev indført i 1984 som en midlertidig ordning, der skulle løse problemet med de berømte smørbjerge. Men det er altså først nu, at den igen falder bort hvilket betyder, at markedet skal regulere sig selv.
  Ifølge Landbrug & Fødevarer kan afskaffelsen af kvoterne betyde øget mælkeproduktion på knap en milliard kilo mælk i alt frem til 2020.
  Det kan bidrage til at sikre flere arbejdspladser, ikke mindst i yderområderne.
  Arla vurderer, at den danske mælkeproduktion, kommer til at stige med 5 til 6 procent i 2015.
  Om den øgede produktion af mælk også kommer til at betyde lavere mælkepriser for forbrugerne, må tiden vise.
  Se og hør her interviewklip med mælkeproducent Kim Jørgensen
  Varighed 0:30
  